NBC: Hoeveel het Swapo betaal? - Menings - Republikein
Tuesday, August 11th, 16:56:05
NBC: Hoeveel het Swapo betaal?
Die vergadering van die Swapo-party op Vrydag 24 Julie was op "all platforms of the NBC" uitgesaai. Dit is hoe geadverteer is.
Dit was duidelik en sonder twyfel 'n bona fide partyvergadering en beslis nie 'n amptelike staatsgeleentheid nie. Nou moet dit asseblief bekendgemaak word hoeveel die party vir die uitsending op die radiostasies en TV-kanale betaal het.
Dit was duidelik gebruik as 'n verkiesingswerwingsgeleentheid en net die party kan daardeur bevoordeel word. Is dit 'n nuwe NBC-beleid? Indien wel, moet al die ander partye wat in die parlement verteenwoordig is dieselfde geleentheid gegun word.
Indien die party nie betaal nie, behoort die ouditeur-generaal kennis te neem dat dit 'n misbruik van staatsfondse is, want die NBC word tog deur die regering befonds.